als_Latn dik_Latn sag_Latn
Një film dokumentar 85 minutësh mbi dëbimin e shqiptarëve nga Gjermania po shfaqet këto ditë në kinematë gjermane. ‘Deportation Class’ quhet filmi që tregon se si autoritetet gjermane shkojnë natën, i zgjojnë nga gjumi dhe i çojnë drejt avionit për ti kthyer përsëri në Shqipëri. ‘Komandot speciale për emograntët, gjatë vitit 2016 kanë dëbuar nga Gjermania 25 mijë azilkërkues shqiptarë, informacion ky i pasqyruar në dokumentar.
Filmi tregon që nga planifikimi i dëbimit të njerëzve në kolektiv, te aksioni i madh policor gjatë natës duke trokitur fort në dyert e azilkërkuesve e deri te arritja e atyre në vendin e lindjes, në Shqipëri. Regjisorët Carsten Rau dhe Hauke Wender kanë filmuar në realitet një dëbim të tillë. Aty përmendet rasti i dëbimit të menjëhershëm të 200 azilkërkuesve në Shqipëri.
Me tablo tronditëse, filmi regjistron jo vetëm momente të dëbimeve të natës por u jep një zë dhe një fytyrë njerëzve të cilëve nuk u jepet fjala në lajmet e televizionit, njerëzve që po dëbohen.
Në film tregohet historia e një njeriu të quajtur Gëzim i cili me shpresa për një të ardhme më të mirë për të dhe familjen e tij në Gjermani, duhet të përjetojë se si i shkatërrohet ëndrra.
Gjithashtu përmendet familja e Elidorit dhe Angjelës që u detyruan të largohen për shkak të gjakmarrjes, dhe pas dëbimin drejt Shqipërisë nuk dihet se ç’mund të ndodhë me jetën e tyre. Tiranapost.al E.B
als_Latn als_Latn als_Latn als_Latn als_Latn